stanford-oval/wikipedia huggingface dataset:
רוז'ה דה ולאמינק
לאחר הפרישה

כיום חי דה ולמניק בחווה בקאפרייק, עיר בבלגיה. בעקבות העובדה שהקריירה של דה ולמניק התקיימה במקביל לזו של אדי מרקס, הוא נאבק על מעמדו בצמרת העולמית. בריאיון הוא אמר שמרקס היווה עבורו השראה והוא אף שלח מרגל למלון של מרקס בשביל לבדוק מה הוא אוכל, מה הוא שותה ודברים אחרים. דה ולמניק הגדיר את הניצחון שלו בטור דה סוויס 1975 כהכי גדול שלו, מכיוון שגבר על מרקס באותו מרוץ. אחד מילדיו של דה ולמינק, נקרא על שמו על מרקס.
דה ולמניק גם ידוע בשל העובדה שהוא לא חוסך בביקורת על המציאות בענף אופני הכביש היום, כשהוא נוהג לטעון שבתקופתו הכל היה הרבה יותר קשה. לאחר שתום בונן ניצח את פריז–רובה ב-2012 והשתווה אל דה ולמניק בתור שיאן הניצחונות, אמר שיריביו היו ב"דרגה שלישית" ושהוא "לא ראוי" להשתוות אליו.
הערות שוליים

↑  Paris – Roubaix, Procyclingstats.com
↑  On the farm with Roger De Vlaeminck, journal.rouler.cc (ארכיון)
↑  De Vlaeminck: Boonen's Paris-Roubaix rivals were "third rate", cyclingnews.com
| --- | --- |
בקרת זהויות :  BnF: cb162276750 (data)  GND: 1193048745  ISNI: 0000 0000 9376 0586  NTA: 256106525  VIAF: 137768444   WorldCat (עם VIAF): 137768444 
דה ולאמינק במהלך רונדה ון פלנדרן 1978
רובי סוהו

| --- | --- |

סוהו, מרץ 2022
 לידה:  9 בינואר 1991 (בת 33) אדוארדסבורג, מישיגן, ארצות הברית
 שם במה:  היידי לאבלייס רובי ריוט רובי סוהו
 משקל:  55 ק"ג
 גובה:  1.63 מטר
 לאום:  אמריקאי
 קריירה מקצוענית:  2010–הווה (כ־14 שנים)
 מאמנים:  בילי רוק Ohio Valley Wrestling WWE Performance Center
 ליגות:  WWE
דורי אליזבת פראנג' (באנגלית: Dori Elizabeth Prange; נולדה ב-9 בינואר 1991) הידועה יותר בשם הבמה שלה, רובי סוהו היא מתאבקת אמריקאית, המופיעה בארגון ההיאבקות All Elite Wrestling‏ (AEW). היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה רובי ריוט.
פראנג' מוכרת בנוסף בשל תקופותיה בארגוני ההיאבקות Shimmer Women Athletes,‏ Shine Wrestling,‏ Ohio Valley Wrestling‏ (OVW),‏ IWA Mid-South,‏ World Wonder Ring Stardom ואחרים, שבהם הופיעה תחת שם הבמה היידי לאבלייס.
אליפויות והישגים

הישגים בארגון ההיאבקות Absolute Intense Wrestling - AIW
אליפות הנשים של AIW (פעם אחת)
הישגים בארגון ההיאבקות All American Wrestling - AAW
אליפות המורשת של AAW (פעם אחת)
הישגים בארגון ההיאבקות All Elite Wrestling - AEW
קרב קזינו באטל רויאל נשים (2021)
הישגים בארגון ההיאבקות Alpha-1 Wrestling
אליפות A1 Alpha Male (פעם אחת)
הישגים בארגון ההיאבקות Channel Islands World Wrestling
אליפות העולם במשקל כבד (פעם אחת)
הישגים בארגון ההיאבקות Chikara
גביע האריות XI (פעם אחת)
הישגים בארגון ההיאבקות Ohio Valley Wrestling - OVW
אליפות הנשים של OVW (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-20 מתוך 50 המתאבקות הטובות ביותר לשנת 2016
הישגים במגזין הספורט Sports Illustrated
דורגה במקום ה-12 מתוך 30 המתאבקות הטובות ביותר של השנה (2018)
הישגים בארגון ההיאבקות Revolution Championship Wrestling - RCW
אליפות במשקל כבד של RCW (פעם אחת)
הישגים בארגון ההיאבקות Shimmer Women Athletes
אליפות הזוגות של Shimmer (פעם אחת)  - עם איווי
ראימירו

ראימירו ישן עם פנים אנושיות בשני הקצוות. זה הצד הפנימי, שהיה בעבר מלא קירטון.
ראימירו (Reimiro) הוא קישוט בצורת סהר שלבשו בעבר תושבי אי הפסחא על גבי החזה. מקור השם במילים "ראי" – "ירכתיים" או "חרטום" בשפת הרפה נוי – ו"מירו", סירה. הסהר מייצג אם כך קאנו פולינזי.
אף על פי שעץ היה חומר גלם נדיר על אי הפסחא במאות ה-18 וה-19, כמה עבודות ייחודיות של גילוף בעץ שבהן היה דגש על פרטים קטנים נמצאו באי, ובהן ה"ראימירו". כל צד של "ראימירו" מסתיים בפרצוף אנושי מעוטר בזקנקן, ולעיתים רק בצד אחד מגולפות פנים. בצד החיצוני היו שתי בליטות קטנות ומחוררות שדרכן נמתח חוט, שאפשר לתלות את הראימרו. הצד הפנימי הכיל חלל שמולא בגיר עשוי אבקת קונכיות.
"ראימירו" בצבע אדום מופיע על דגל אי הפסחא. נראה כי היה בכתב ההירוגליפי רונגו-רונגו סימן שתיאר את ה"ראימירו" (). אף על פי שהפנים האנושיות על ה"ראימירו" ייחודיות לאי הפסחא, תכשיטי-החזה הם חלק ממסורת רחבה יותר. באיי שלמה, למשל, נשים לובשות על החזה קונכיות הדומות ל"ראימירו".
גלריה

"ראימירו" על דגל אי הפסחא.
"ראימירו" גדול (61 סנטימטרים) עם פרצופים מסוגננים. ייתכן כי תכשיט-חזה בגודל כזה נלבש על ידי גברים.
"ראימירו" שנכתב עליו בכתב הרונגו-רונגו.
אישה מאיי שלמה שעל החזה שלה קונכייה הדומה ל"ראימירו".
קסביאן

| --- | --- |

קסביאן בהופעה ב-2014
 מקום הקמה:  לסטר 
 מוקד פעילות:  לסטר, אנגליה
 תקופת הפעילות:  מ-1997
 סוגה:  רוק אלטרנטיבי, אלקטרוני, רוק פסיכדלי
 חברת תקליטים:  RCA (2003–2005), Columbia (2005–present)
 www.kasabian.co.uk
 פרופיל ב-IMDb
 חברים
 טום מייהן, סרג'יו פיזורנו, כריס אדוארדס, איאן מת'יוז
 חברים לשעבר
 כריסטופר קרלוף
 
קסביאן (באנגלית: Kasabian) היא להקת רוק אלטרנטיבי בריטית, זוכת טקס פרסי המוזיקה הבריטית עבור הלהקה הבריטית הטובה ביותר לשנת 2010. הלהקה שהוקמה בשנת 1997 בעיר לסטר שבאנגליה, הוציאה עד כה שישה אלבומי אולפן.
בראשית דרכה כללה הלהקה את טום מייהן (שירה), כריסטופר קרלוף (גיטרה וקולות), סרג'יו פיזורנו (קולות וקלידים) וכריס אדוארדס (בס). בחלוף השנים עזב אותה קרלוף ונוסף לה המתופף איאן מת'יוז. לאחר עזיבתו של קרלוף הפך פיזורנו לכותב השירים הראשי של הלהקה.
היסטוריה > ראשית דרכה (1997-2002)

שמה המקורי של הלהקה היה Saracuse. הלהקה הוקמה בזמן שמייהן ופיזורנו היו בקולג'. הדמו הראשון שלהם הופק על ידי סקוט גילברט והוגש ללהקה ב-24 בדצמבר 1999. הלהקה שינתה את שמה לקסביאן על שם לינדה קסביאן, חברה בכת של צ'ארלס מנסון, ששימשה כנהגת המילוט שלו. לדברי בסיסט הלהקה, כריס אדוארדס, את השם העלה הגיטריסט לשעבר כריסטופר קרלוף. לדבריו "הוא פשוט חשב שזו מילה מגניבה, לקח בדיוק דקה מהרגע ששמענו את השם.. כך זה הוחלט.". משמעות המילה קסביאן בארמנית היא "קצב" (butcher). הלהקה ידועה באהבתם הרבה לכדורגל.
היסטוריה > אלבום בכורה (2003-05)

אלבום הבכורה של הלהקה, Kasabian, יצא בבריטניה ב-13 בספטמבר 2004, זכה לביקורות חיוביות ולמכירות נאות. מהאלבום יצאו הסינגלים "Processed Beats",‏ "Reason Is Treason" ו-"Club Foot", שהיה הסינגל שזכה להצלחה הרבה ביותר במצעדים ובמכירות. השיר הפך לאחד משיריה האהובים של הלהקה.
בשנת 2005 הופיע קסביאן בפסטיבל גלסטנבורי על "הבמה האחרת".
במהלך 2003–2005 לא היה מתופף קבוע ללהקה. בזמן שהקליטו בבריסטול פגשו חברי הלהקה את איאן מת'יוז שניגן בשירים "Processed Beats","Butcher Blues" ,"Beneficial Herbs" ויכול להיות שניגן גם בעוד כמה שירים מאלבום הבכורה של קסביאן ועוד כמה ביסיידס. הוא התבקש לצאת איתם לסיבוב הופעות ב-2004 והפך לחבר קבוע בלהקה באפריל 2005.
היסטוריה > אלבום שני Empire ‏(2006-07)

במהלך הפקת האלבום עזב את הלהקה כריסטופר קרלוף, אחד מכותבי השירים שלה. הסיבה לעזיבתו הייתה "חילוקי דעות אמנותיים", אך יש שסבורים כי מדובר בעזיבה על רקע סיבות אישיות.
האלבום שיצא ב-28 באוגוסט 2006 הגיע במהרה לראשות מצעד האלבומים הבריטי. הסינגל הראשון מתוכו, "Empire", הגיע למקום התשיעי במצעדים באנגליה. מהאלבום יצאו גם הסינגלים "Shoot The Runner", שהגיע למקום ה-17 במצעדים ו-"Me Pluse One" שיצא ב-2 בינואר 2007.
בשנת 2007 זכתה קסביאן בפרס הלהקה החיה הטובה ביותר של מגזין NME.
היסטוריה > אלבום שלישי West Ryder Pauper Lunatic Asylum ‏(2009-10)

לאחר כשנתיים של עבודה יצא ב-8 ביוני 2009 אלבומה השלישי של הלהקה, "West Ryder Pauper Lunatic Asylum". במסגרת קידום המכירות של האלבום ניתן השיר "Vlad The Empaler" להורדה בחינם במשך ארבעה ימים. מהאלבום יצאו הסינגלים "Fire",‏ "Where Did All The Love Go?" ו-"Underdog". האחרון בהם הופיע מאוחר יותר בסרט Takers.
האלבום היה מועמד בשנת 2009 לפרס מרקיורי, הגיע לראשות מצעד האלבומים הבריטי וזכה בפרס אלבום השנה של מגזין Q. בשנת 2010 זכתה הלהקה בתואר להקת השנה בטקס פרסי המוזיקה הבריטית.
היסטוריה > אלבום רביעי Velociraptor! ‏(2011)

אלבומם הרביעי של קסביאן יצא בספטמבר 2011. הסינגל הראשון מתוכו הוא "Switchblade Smiles" שנשמע לראשונה בתוכנית הרדיו של ה-BBC. סינגלים נוספים בולטים באלבום זה - Days Are Forgotten
,La Fee Verte, Velociraptor.
היסטוריה > אלבום חמישי 48:13 ‏(2014)

48:13 הוא אלבום האולפן החמישי של קסביאן. האלבום הופק על ידי מנהיג הלהקה, מלחין השירים והגיטריסט, סרג'יו פיזורנו, ונקרא על שם זמן הריצה הכולל שלו. האלבום נכנס למקום הראשון במצעד האלבומים הבריטי בשבוע הראשון לשחרורו והפך אותו לאלבום הרביעי של הלהקה במקום הראשון. הסינגל הראשון "eez-Eh" שוחרר ב -29 באפריל 2014. הסינגל השני, "bumbbeee", שוחרר ב -3 באוגוסט 2014.
היסטוריה > אלבום שישי For Crying Out Loud ‏(2017)

אלבומם השישי של קסביאן  יצא ב 5 במאי 2017. סינגל בולט מתוכו הוא "You're in Love with a Psycho".
חברי הלהקה

חברים נוכחיים
טום מייהן – שירה (1999 – היום) ותוף מרים (בהופעה)
סרג'יו פיזורנו – גיטרה, קולות רקע (1999- היום)
כריס אדוארדס – בס (1999- היום)
איאן מת'יוז – תופים (2004 – היום)
חברים לשעבר
כריסטופר קרלוף – גיטרה ראשית, בס (1999 – 2006)
חברים בזמן סיבוב הופעות
ג'יי מהלר – גיטרה (2006 – היום)
בן קילי - קלידים (2006 – היום)
גארי אלסברוק - חצוצרה (2006 - היום)
לכמה מההופעות הצטרפו אליהם ג'יימס מורטון ואנדרו קינסמן.
דיסקוגרפיה

Kasabian ‏ (2004)
Empire‏ (2006)
West Ryder Pauper Lunatic Asylum‏ (2009)
!Velociraptor‏ (2011)
48:13 ‏ (2014)
For Crying Out Loud ‏ (2017)
The Alchemist's Euphoria ‏ (2022)
Happenings ‏ (2024)
קתדרלת סאו פאולו

| --- | --- |

 מידע כללי
 סוג:  קתדרלה 
 על שם:  חג עליית מרים 
 כתובת:  סאו פאולו 
 מיקום:  מחוז סה 
 מדינה:  ברזיל 
 הקמה ובנייה
 תקופת הבנייה:  ?–1913
 תאריך פתיחה רשמי:  1954 
 חומרי בנייה:  גרניט 
 אדריכל:  מקסימיליאן אמיל ההל 
 סגנון אדריכלי:  התחייה הגותית, נאו-רנסאנס 
 מידות
 אורך:  111 מ' 
 רוחב:  46 מ' 
 גובה:  92 מ' 
 קואורדינטות:  23°33′04″S 46°38′04″W﻿ / ﻿23.551247°S 46.634374°W﻿ / -23.551247; -46.634374
 אתר רשמי
  (למפת סאו פאולו מוגדלת) סאו פאולו גווארוליוס קמפינאס סנטוס ריבייראו פרטו באורו פרזידנטה ונססלאו איגואפה מינאס ז'ראיס ר. האוקיינוס האטלנטי  פרנה מאטו גרוסו דו סול קתדרלת סאו פאולו(למפת סאו פאולו רגילה) סאו פאולו גווארוליוס קמפינאס סנטוס ריבייראו פרטו באורו פרזידנטה ונססלאו איגואפה מינאס ז'ראיס ר. האוקיינוס האטלנטי  פרנה מאטו גרוסו דו סול קתדרלת סאו פאולו
 
קתדרלת סאו פאולו (פורטוגזית: Catedral da Sé de São Paulo) היא הקתדרלה המרכזית של העיר סאו פאולו, ברזיל. בנייתה בסגנון נאו-גותי החלה ב-1913 ונמשכה כארבעה עשורים.
היסטוריה

היסטוריית הקתדרלה של סאו פאולו מתחילה עוד ב-1589, אז הוחלט על בניית כנסייה ראשית (Matriz) בכפר של סאו פאולו. הכנסייה, שנבנתה באתר בו שוכנת כיום הקתדרלה הנוכחית, הושלמה רק ב-1616. ב-1745 הפכה סאו פאולו לדיוקסיה ומושב בישוף. כתוצאה מכך נהרסה הכנסייה הישנה והוחלפה בכנסייה בסגנון הבארוק, שהושלמה ב-1764. כנסייה צנועה זו הייתה הקתדרלה של סאו פאולו עד 1911, בה היא נהרסה.
הקתדרלה הנוכחית נבנתה תחת השגחתו של הארכיבישוף הראשון של סאו פאולו, דוראטה לאופולדו א סילבה (Duarte Leopoldo e Silva). העבודות החלו ב-1913 באתר בו נהרסה הקתדרלה הישנה. את הקתדרלה החדשה תכנן האדריכל הגרמני מקסימיליאן אמיל ההל בסגנון נאו-גותי עם כיפה גדולה שאיננה אופיינית לאדריכלות גותית. העבודות התקדמו לאט והקתדרלה נחנכה רק ב-1954, כאשר המגדלים עדיין לא הושלמו, אך בדיוק בזמן לחגיגות 400 שנה לסאו פאולו. המגדלים על צריחיהם הושלמו רק ב-1967.
אחרי תקופה ממושכת של ניוון והזנחה, שופצה הקתדרלה בשנים 2000–2002. מלבד תיקונים הושלמו צריחונים רבים מעל הספינה הראשית והמגדלים. התוכניות המקוריות מ-1912 נמצאו בתוך הבניין ואפשרו שחזור הנאמן לתוכניות המקוריות.
המבנה

הקתדרלה היא הכנסייה הגדולה ביותר בסאו פאולו, באורך 111 מטר ורוחב 46 מטר, זוג מגדליה המערביים מתנשאים לגובה 92 מטר. הקתדרלה בנויה בצורת צלב לטיני עם ספינה ראשית בת 5 אגפים וכיפה המתמרת כ-30 מטר מעל מקום המצלב. למרות שהקתדרלה בעיקרה היא נאו-גותית, הכיפה הושפעה דווקא מאדריכלות הרנסאנס ומהכיפה של סנטה מריה דל פיורה בפירנצה.
הקתדרלה יכולה להכיל כ-8,000 איש. יותר מ-800 טון של שיש נדיר שימשו להשלמתה. כותרות העמודים הפנימיים מקושטות באלמנטים ברזילאים כגון ענפי קפה, אננס, ארמדילו וכדומה.
המבנה > הקריפטה

הקריפטה של הקתדרלה ממוקמת מתחת למזבח הראשי. היא גדולה מאוד וניתן להתייחס אליה כאל כנסייה תת-קרקעית בזכות עצמה. היא מקושטת בפסלי שיש מאת פרנסיסקו לאופולדו אֶ סילבה (Francisco Leopoldo e Silva) המתארים את איוב וז'רום הקדוש.
בקריפטה מצויים קברי כל הבישופים והארכיבישופים של סאו פאולו. ראויים לציון קברי הברונזה של 2 דמויות היסטוריות: הכומר דיאגו פייז'ו (Diogo Feijó ) וראש השבט (cacique) טיביריסה (Tibiriçá). פייז'ו היה עוצר ברזיל תחת שלטונו של פדרו השני, קיסר ברזיל וטיביריסה היה ראש שבט גואיאנז (Guaianaz), שנהפך במאה ה-16 לישועים הראשוניים ברמת פיראטינינגה (Piratininga) שהפכה את ייסוד סאו פאולו לאפשרי.
המבנה > העוגב

העוגב של הקתדרלה נבנה ב-1954 בידי החברה האיטלקית Balbiani & Rossi והוא אחד הגדולים בדרום אמריקה. הוא בעל 5 מקלדות, 329 סטופים, 120 רגיסטרים ו-12,000 צינורות שפיותיהם חרוטים ידנית בתגליפים בסגנון גותי.
גלריה

כיכר הקתדרלה ב-1880, הקתדרלה נמצאת בצד ימין
הקתדרלה
הקתדרלה, מבט מהאוויר.
הקריפטה של הקתדרלה.
רודולף בורכארט

| --- | --- |

 לידה:  9 ביוני 1877 קניגסברג, פרוסיה 
 פטירה:  10 בינואר 1945 (בגיל 67) Trins, אוסטריה 
 מדינה:  גרמניה 
 שם עט:  Spectator Germanicus 
 מקום לימודים:  אוניברסיטת בון, אוניברסיטת גטינגן 
 שפות היצירה:  גרמנית 
 
רודולף בורכארט (בגרמנית: Rudolf Borchardt; 9 ביוני 1877 –  10 בינואר 1945) היה סופר, משורר והוגה דעות גרמני.
חייו

בורכארט נולד בקניגסברג למשפחה פרוטסטנטית ממוצא יהודי. למד בבון ובגטינגן והשתלם בבלשנות קלאסית, בהיסטוריה, בארכאולוגיה, בספרות ובפילוסופיה. הוא העריץ את המשורר הוגו פון הופמנסתאל, שבו ראה את גדול משוררי גרמניה בראשית המאה ה-20; בורכארט יסד עם הופמנסתאל ועם רודולף אלכסנדר שרדר תנועה רוחנית, שאותה כינו בתחילה "המהפכה השמרנית", בעקבות תומאס מאן, שנקט בביטוי זה לתיאור דרכו של ניטשה. כיעד הציבו להם השלושה את גיבוש אחדותה הרוחנית של האומה הגרמנית. השלושה גרסו, שתנאי מוקדם לגיבוש מהות רוחנית אינדיבידואלית, שמופת לה ראה הופמנסתאל בצרפת, הוא שתמצא תחילה את ביטויה היצירה ספרותית. הופמנסתאל התנגד לנהייה הרומנטית של המאה ה-19 בגרמניה אחרי אגדות עם נושנות ופעל, עם בורכארט, להגברת הפתיחות למורשת האירופאית, בניגוד לסתגרנות גרמנית לאומנית, כממשיכי דרכם של גתה וניטשה. במורשת הספרות האירופאית הגדולה כלל בורכארט את גדולי השירה הרומית והיוונית העתיקה, שירת הטרובאדור והמינזינגר, דאנטה, שקספיר, גתה, הלדרלין, ועד להופמנסתאל ולו עצמו במאה ה-20. לצד כתיבתו המקורית הרבה בתרגום יצירות מופת ממורשת זו, בהן הקומדיה האלוהית של דאנטה אליגיירי.
גישתו של בורכארט לנצרות מוצאת ביטוי ביצירה ספר יורם, המבוססת על ספר איוב אך נותנת לסיפור איוב פרשנות נוצרית, בגישה החורגת לעיתים גם מן המקובל בעלילות נוצריות. בגישתו לנושא היהדות תמך בורכארט בהתבוללות העם היהודי בעמים שבהם הוא יושב, וזאת על אף הערכתו העמוקה למרטין בובר. כדבריו:
כל אימת שהיהדות חותרת לאחידות מבחינה טהורה ואקסקלוסיבית לחלוטין, העומדת גם בשירות כוח היצירה, היא גם מגיעה להתבוללות בהיקף נרחב
המלחין פאול פרנקנבורגר כתב אורטוריה על פי "ספר יורם" של בורכארט. היצירה נכתבה בשנים 1933-1932, לפני שהמלחין עזב את גרמניה ועלה לארץ ישראל ושינה את שמו לפאול בן-חיים. היא נשכחה במשך שנים רבות ובוצעה לראשונה במלואה רק ב-8 בנובמבר 2008 במינכן ושוב, באותו הרכב, בישראל, ב-3 באפריל 2012.
בשמחה שמעתי על המבנה הגדול אשר ברצונך לבנות - או אשר כבר נבנה - על פי הסקיצה הצנועה של עבודה ישנה שלי. יהיה זה כבוד שאינני ראוי לו.
פרנקנבורגר, בניגוד לבורכארט, מצא דרך פשרה לקיום יהודי בסביבה גרמנית. ב"יורם" ראה סינתזה של יהדות ונצרות, הבאה לביטוי בתוכן האורטוריה.
בניגוד לבני חוגו של בורכארט, שראו בעליית היטלר לשלטון בשנת 1933 אסון ואובדן דרך לעם הגרמני, הוא עצמו המשיך לחיות בגרמניה ולהחזיק בדעות עצמאיות, עד שנאלץ להימלט בשנת 1944 ממזימת רצח של היטלר נגדו. בדעותיו המשיך לדבוק עד סוף חייו, כפי שכתב במאמר האחרון שהתפרסם לאחר מותו:
מעמדי ומעשי קובעים, כי אני כותב כגרמני, וכגרמני מכל בחינה שהיא. שכן להיות גרמני אין זה רק תוצאה של מקרה חיצוני של מקום לידה ושל שייכות לשפה, כמו להיות אנגלי או צרפתי, אלא של המודעות למסורת הלאומית ולמורשת הלאומית [...] וכך כותב אני כגרמני, הנושא בתוכו מסורת ומורשת זו כחובה, כזכות, ומעל לכל כמשמעות הקיום כאדם בתוך עמו.
הערות שוליים

↑  יהואש הירשברג, "פאול בן-חיים", הוצאת עם עובד 1983, עמ' 62
↑  הירשברג
↑  הירשברג, עמ' 65
↑  פרופ' יהואש הירשברג, דברי הסבר בתוכניית הקונצרט, 3 באפריל 2012
↑  הירשברג, עמ' 66
| --- | --- |
בקרת זהויות :  NLI: 987007258830305171  PLWABN: 9810569525505606  BIBSYS: 90204197  BNC: 000442250  BNE: XX5818908  BnF: cb120629448 (data)  CiNii: DA02026071  GND: 118513435  ICCU: CFIV101908  ISNI: 0000 0003 6857 7845  LCCN: n84160002  LNB: 000227507  NDL: 00463521  NKC: jn20000700203  NLA: 35783500  NSK: 000348876  NTA: 068462409  RERO: 02-A003025326  SELIBR: 205417  SUDOC: 028886801  Trove: 1085662  ULAN: 500211708  VcBA: 495/281432  VIAF: 36940059   WorldCat (עם VIAF): 36940059
ראימונד אנדז'ייצ'ק

| --- | --- |

ראימונד אנדז'ייצ'ק
 לידה:  29 בדצמבר 1967 (בן 56) שווידניצה, הרפובליקה העממית הפולנית פולין
 מדינה:  הרפובליקה העממית הפולנית, פולין 
 השכלה:  Wyższa Szkoła Oficerska Wojsk Pancernych  University of Defence 
 השתייכות:   הכוחות המזוינים של פולין
 תקופת הפעילות:  1987–2023 (כ־36 שנים)
 דרגה:   גנרל
 תפקידים בשירות
 ראש המטה הכללי
 פעולות ומבצעים
 מלחמת עיראק מלחמת אפגניסטן
 עיטורים
 קצין במסדר פולוניה רסטיטוטה (11 באוגוסט 2021)  Military Cross of Merit (2016)  מדליית ציון לשבח  NATO Medal  Multinational Division Central-South Commemorative Badge  כוכב הארד  Medal "Guardian of National Memorials"  Honorary Badge of the Land Forces  Order of the Military Cross  מדליית ארד "הכוחות המזוינים בשירות המולדת"  Gwiazda Iraku  Medal of the 100th anniversary of the establishment of the General Staff of the Polish Army  Star of Afghanistan  מדליית כסף להצטיינות בהגנה הלאומית  בפסקה זו 2 רשומות נוספות שטרם תורגמו 
 
ראימונד טומאש אנדז'ייצ'ק (בפולנית: Rajmund Tomasz Andrzejczak‏; נולד ב-29 בדצמבר 1967) הוא גנרל פולני בדימוס, אשר שימש כראש המטה הכללי של הכוחות המזוינים של פולין בין השנים 2018-2023.
ביוגרפיה

אנדז'ייצ'ק נולד בשווידניצה ב-29 בדצמבר 1967. ב-1987 הוא התגייס לצבא פולין וב-1991 סיים ללמוד באקדמיה לכוחות השריון בפוזנן. לאחר מכן למד באקדמיית ההגנה הצ'כית עד 2001. בין השנים 2003–2005 הוא שימש כמפקד גדוד השריון ה-1 באוז'יש, ולאחר מכן שימש כמפקד הכוח הפולני באונדו"ף. בין השנים 2008–2009, הוא היה סגן מפקד בריגדת הפרשים המשוריינת ה-34 בז'אגאן, ולאחר מכן שימש כמפקד כוח המשימה העיט הלבן באפגניסטן. ב-9 באוגוסט 2011 הוא הועלה לדרגת גנרל בריגדי. בין השנים 2012–2014 הוא היה מפקד הבריגדה הממוכנת 17 במיידזיז'ץ' (אנ'). בסתיו 2014 הוא הפך לסגן המפקד וראש המטה של הדיוויזיה הממוכנת ה-12 בשצ'צ'ין. ב-3 במאי 2016 הוא הפך להיות מפקד הדיוויזיה. ב-11 באוגוסט של אותה שנה הוא הועלה לדרגת גנרל דיוויזי. ב-29 ביוני 2018 הוא הועלה לדרגת גנרל ברוני. ב-8 ביולי הוא מונה לראש המטה הכללי. ב-7 בנובמבר 2019 הוא הועלה לדרגת גנרל. ב-25 ביוני 2021 נוספה קדנציה נוספת לכהונה שלו. למרות זאת, ב-10 באוקטובר 2023 הוא בחר לעזוב את הצבא.
רודולף בוכבינדר

| --- | --- |

 לידה:  1 בדצמבר 1946 (בן 77) ליטומז'יצה, צ'כיה 
 מוקד פעילות:  אוסטריה 
 מקום לימודים:  האוניברסיטה למוזיקה ואמנויות הבמה של וינה 
 כלי נגינה:  פסנתר 
 פרסים והוקרה:  אות הקצין הגדול המוזהב על שירות הרפובליקה האוסטרית  אות הזהב לשירות העיר וינה  מדליית זהב להצטיינות בתרבות  מדליית הזהב הגדולה להוקרה על שירות הרפובליקה האוסטרית 
 www.buchbinder.net
 פרופיל ב-IMDb
 
רודולף בוכבינדר (בגרמנית: Rudolf Buchbinder; נולד ב-1 בדצמבר 1946) הוא פסנתרן אוסטרי. יש  שכינו אותו ה"ג'נטלמן של הפסנתר"
חייו

רודולף בוכבינדר, יליד ליטומז'יצה (Leitmeritz = Litomeřice), בבוהמיה, צ'כיה, עבר עם משפחתו לווינה בשנת 1947. שם החל בגיל 5 את הלימודים בבית הספר הגבוה למוזיקה (Hochschule für Musik) כתלמיד הצעיר ביותר במוסד. בגיל 9, בשנת 1956, ניגן לראשונה בפני קהל  באולם המוזיקפראיין בווינה. מגיל 12 למד אצל ברונו  זיידלהופר, שהיה מורם של אלפרד ברנדל ושל פרידריך גולדה. בהתחלת הקריירה שלו ניגן בעיקר בהרכבי מוזיקה  קאמרית. בשנת 1961 זכה עם  הטריו הוינאי בפרס הראשון בתחרות הבינלאומית של  מינכן. בהמשך החל להופיע יותר  כסולן וניגן עם תזמורות ומנצחים מן החשובים בעולם, כולל בישראל.
בוכבינדר מצטיין בנגינת מוזיקה של מלחינים קלאסיים ושל יוצרים בני זמננו כאחד, וניגן בביצועי בכורה יצירות של גוטפריד פון איינם, מרטין כריסטוף רדל וגרהרד וימברגר. הוא הקליט מעל מאתיים תקליטורים.
פרסים ואותות כבוד

אות ליפאטי לשנת 1962
פרס מיוחד ואן קלייברן לשנת 1966
פרס ראשון  בתחרות לפסנתר בטהובן לשנת 1967
"גראן פרי דו דיסק" לשנת 1976 על הקלטת  מכלול יצירותיו של היידן לפסנתר.
מדליית זהב  של העיר וינה לשנת 2007
בשנים האחרונות חזר בוכבינדר  להופיע בנגינת מוזיקה קאמרית, בין השאר עם הצ'לן יאנוש סטארקר ועם הכנר יוזף סוק. ניגן גם  בהרכבים  של כלים אותנטיים.
החל משנת 1971 מופיע בוכבינדר בפסטיבלים של זלצבורג. לימד באקדמיה  למוזיקה בבזל ולאחרונה הקים ומנהל את הפסטיבל למוזיקה בארמון גראפנג (Grafenegg) באוסטריה תחתית. 
את זמנו הפנוי הוא מקדיש לספרות ומצייר כצייר חובב.
בשנת 2015 הגיע לראשונה לישראל להופעה עם הפילהרמונית.
לקריאה נוספת

Michaela Schlögl An artist´s portrait
 Da capo  Styria-Verlag Wien 2008 
(בגרמנית- "תמונת של אמן" ביוגרפיה של רודולף בוכבינדר - הועלתה בכתב על ידי מיכאלה שלגל, ההוצאה לאור שטיריה, וינה)
קרב דרינה

קרב דרינה (בסרבית: בִּיטְקׇה נָה דְרִינִי, Битка на Дрини) היה קרב בין כוחות סרבים ואוסטרו-הונגרים בספטמבר 1914, בתחילת מלחמת העולם הראשונה.
לאחר ניסיון פלישה אוסטרו-הונגרי לסרביה שנכשל, המפקד הצבאי האוסטרו-הונגרי של החזית הבלקנית פתח בפלישה מעבר לנהר הדרינה. האוסטרו-הונגרים צלחו בהצלחה את הנהר, אך אחרי התנגדות כבדה מהכוחות הסרבים, האוסטרו-הונגרים נסגו בחזרה לדרינה, ושני הצדדים הקימו חפירות. החזית לא זזה מנקודה זו ועד הפלישה הבולגרית לסרביה ב-1915.
קרב הדרינה נחשב לאחד העקובים מדם בחזית הבלקן של המלחמה.
קרע כללי

לאחר שהובס בקרב צר באוגוסט 1914, הצבא האוסטרו-הונגרי נסוג מעל נהר הדרינה בחזרה לתוך בוסניה וסורמיה. תחת לחץ של בעלות הברית, סרביה ניהלה מתקפה מעבר לנהר הסאווה לתוך האזור האוסטרו-הונגרי של סורמיה וכבשה את זמון שהייתה 20 מיילים בעומק שטח האויב. בינתיים, הדיוויזיה הראשונה של טימוק של הארמייה השנייה הסרבית ספגה אובדן כבד במעבר הסחה כאשר גשר קרס, גרם לפאניקה, וסבלה כ-6,000 נפגעים תוך גרימת רק 2,000.
עם רוב כוחותיו בבוסניה, הגנרל אוסקר פוטיורק החליט שהדרך הטובה ביותר לעצור את המתקפה הסרבית היא לפתוח בפלישה נוספת לסרביה כדי לאלץ את הסרבים להחזיר את חייליהם כדי להגן על מולדתם.
המתקפה

ב-7 בספטמבר, החלה מתקפה אוסטרו-הונגרית מחודשת ממערב, מעבר לנהר דרינה, הפעם עם הארמייה החמישית במאצ'ווה וגם הארמייה השישית דרומה יותר. המתקפה הראשונית של הארמייה החמישית נהדפה על ידי הארמייה השנייה הסרבית, עם 4,000 הרוגים אוסטרו-הונגרים, ואילצה אותם לחזור לתוך בוסניה. הארמייה השישית החזקה יותר הצליחה להפתיע את הארמייה השלישית הסרבית והשיגה דריסת רגל בשטח סרבי. לאחר שכמה יחידות מהארמייה השנייה הסרבית נשלחו לחזק את הארמייה השלישית, גם הארמייה החמישית האוסטרו-הונגרית הקימה בהצלחה ראש גשר בהתקפה מחודשת.
פילדמרשל רדומיר פוטניק הוציא את הארמייה הראשונה מכוח סורמיה והצעיד אותם דרומה כדי לבצע מתקפת נגד עזה נגד הארמייה השישית. בתחילה זה הלך טוב אבל לבסוף נתקעה המתקפה בקרב עקוב מדם של ארבעה ימים על פסגת הר היגודניה בשם מאצ'קוב קאמן, שבו שני הצדדים ספגו אבדות איומות בהתקפות חזיתיות ובהתקפות נגד. שתי הדיוויזיות הסרביות איבדו כ-11,000 איש, בעוד שהאבידות האוסטרו-הונגריות היו כנראה דומות. ב-25 בספטמבר, הארמייה השישית האוסטרית נסוגה כדי להימנע מכיתור.
פילדמרשל פוטניק הורה לכוחותיו לתפוס את העמדה בגבעות שמסביב, והחזית קפאה תוך חודש וחצי של מלחמת חפירות. זה היה שלילי מאוד לסרבים, שהחזיקו ארטילריה כבדה שהייתה ברובה מיושנת, מלאי תחמושת מועט, ייצור פגזים מוגבל (היה רק מפעל יחיד המייצר כ-100 פגזים ביום) וגם מחסור בהנעלה מתאימה מאחר שהרוב המכריע של חיל הרגלים לבש את האופנאקים המסורתיים (אם כי הונפקו על ידי המדינה), בניגוד לאוסטרו-הונגרים שהיו להם מגפי עור חסינים ללחות. רוב ציוד המלחמה סופק על ידי בעלות הברית, שגם הן סבלו ממחסור. במצב כזה, הארטילריה הסרבית השתתקה במהירות כמעט, בעוד האוסטרו-הונגרים הגבירו בהתמדה את האש. האבדות היומיומיות הסרביות הגיעו ל-100 חיילים מכל הסיבות בחלק מהדיוויזיות.
במהלך השבועות הראשונים של מלחמת החפירות, צבא אוז'יץ' הסרבי (דיוויזיה מחוזקת אחת) וצבא סנג'אק המונטנגרי (בערך דיוויזיה) ניהלו מתקפה לתוך בוסניה שכבשה את וישגראד ב-14 בספטמבר. בנוסף, שני הצדדים ביצעו כמה התקפות מקומיות, שאף אחת מהן לא הצליחה.
לאחר מכן

למרות שהסרבים עצרו בהצלחה את הפלישה האוסטרית השנייה לסרביה, שמרו האוסטרו-הונגרים על דריסת רגל בשטח סרביה, משם היו אמורים לצאת לפלישה שלישית.
נפגעים

ההיסטוריון הצבאי מארק קלודפלטר מדווח על 40,000 נפגעים עבור הצבא האוסטרו-הונגרי התוקף ו-30,000 עבור הצבא הסרבי המגן. שני קורפוסים אוסטריים ספגו כמעט 30,000 נפגעים, ודיוויזיה סרבית אחת סבלה מ-6,000 נפגעים.
מעבר אוסטרי של הדרינה, 1914
אנדרטה לזכר החיילים הסרבים והאוסטרו-הונגרים שנפלו באתר הקרב
קרב דרטוסה

קרב דֶרְטוֹסָה (בלטינית: Dertosa) ניטש באביב 215 לפנה"ס, במהלך המלחמה הפונית השנייה, ליד העיר דרטוסה (טוֹרְטוֹסָה) שבהיספניה (ספרד). היה זה הניסיון הכושל השני של המצביא הקרתגי עזרובעל להדוף את חילות הרומאים מהיספניה, בסיס האספקה והתגבורות של חניבעל, שנלחם אותו זמן באיטליה. לניצחונם המצביאים הרומים פובליוס קורנליוס סקיפיו ואחיו גנאיוס סקיפיו הייתה השפעה חשובה על המשך המלחמה, משום שבעקבות אובדן הצבא בקרב נמנע מהקרתגים לסייע לחניבעל מהיספניה, והם אף נאלצו לשלוח להיספניה תגבורות גדולות שנועדו במקורן להישלח לצבאו באיטליה.